Volkswagen up!

Το Volkswagen up! είναι ένα αυτοκίνητο πόλης της κατηγορίας Α, που παρήχθη από τη γερμανική αυτοκινητοβιομηχανία Volkswagen, από τον Δεκέμβριο του 2011 έως τον Οκτώβριο του 2023. Οι πρώτες παραδόσεις στη Γερμανία ξεκίνησαν στις 3 Δεκεμβρίου 2011, ενώ στα άλλα κράτη της Ευρώπης κυκλοφόρησε τον Απρίλιο του 2012. Επίσης στα τέλη του 2013 κυκλοφόρησε και μια έκδοση με crossover στοιχεία, με την ονομασία Volkswagen cross up! και αυξημένη κατά 15 χιλιοστά απόσταση από το έδαφος.

 Βασικά στοιχεία 

Πρόκειται για τον επίσημο αντικαταστάτη του εμπορικά ανεπιτυχούς, τουλάχιστον στην Ευρώπη, Volkswagen Fox, που είχε διατεθεί στις ευρωπαϊκές αγορές μεταξύ του 2005 και του 2011. Αρχικά μάλιστα είχαν υπάρξει αναφορές ότι το νέο μοντέλο θα ονομαζόταν Lupo, όπως το Volkswagen Lupo που είχε παραχθεί από το 1998 έως το 2005. Τελικώς όμως, προτιμήθηκε η ονομασία up! για το αυτοκίνητο.

Τους πρώτους λίγους μήνες παραγωγής, το up! κατασκευαζόταν μόνο σε 3-πορτη hatchback εκδοχή αμαξώματος, ενώ στο Διεθνές Σαλόνι Αυτοκινήτου της Γενεύης τον Μάρτιο του 2012 παρουσιάστηκε και η 5-πορτη hatchback, σε αντίθεση με την αποκλειστικά 3-πορτη εκδοχή του Fox ευρωπαϊκής κυκλοφορίας, και κυκλοφόρησε σχεδόν αμέσως. Ο χώρος αποσκευών του up! είναι 251 λίτρα, ενώ μπορεί να φτάσει έως 951 λίτρα με την αναδίπλωση των πίσω καθισμάτων. Παρά τις μικρές διαστάσεις του μοντέλου, ο αεροδυναμικός συντελεστής Cd είναι 0,33VW New Small Family: Eine schrecklich nette Familie (Vorschau VW Lupo Nachfolger), Auto Bild 14/2009, 8. April 2009, Seite 8-10. - νούμερο καλό για την κατηγορία του. Είναι ένα από τα λίγα αυτοκίνητα στην κατηγορία Α που διέθετε τόσο έκδοση φυσικού αερίου (CNG) όσο και ηλεκτροκίνητη, τις eco up! και e-up! αντίστοιχα.

Στη Διεθνή Έκθεση Αυτοκινήτου της Γενεύης τον Μάρτιο του 2016, η ευρωπαϊκή έκδοση του up! υπέστη μια ανανέωση, ενώ άρχισε να προσφέρει και τον κινητήρα TSI. Η νέα αυτή εκδοχή κυκλοφόρησε για πρώτη φορά στην Ευρώπη το καλοκαίρι του 2016.

 Συγγενικά μοντέλα 

Στα πλαίσια της πολιτικής του Ομίλου Volkswagen, το Volkswagen up! μοιράζεται την ίδια πλατφόρμα Volkswagen Group MQB platform, με τα SEAT Mii και Škoda Citigo. Τα τρία αυτά μοντέλα, εξελίχθηκαν από κοινού, ως το πρότζεκτ «Νέα Μικρή Οικογένεια» (New Small Family / NSF) και είναι ουσιαστικά ίδια τεχνολογικώς και στον τομέα της ασφάλειας, εκτός από κάποιες διαφορές στην εξωτερική εμφάνιση και σε δευτερεύοντα στοιχεία εξοπλισμού. Κατασκευάζονταν σε κοινές εγκαταστάσεις, στην Μπρατισλάβα της Σλοβακίας.

Και τα 3 αυτά μοντέλα, ήταν τα πρώτα στην κατηγορία Α που προσέφεραν Σύστημα Αυτόματου Φρεναρίσματος. Ενεργοποιείται αυτόματα σε ταχύτητες κάτω των 30 km/h, όταν ένας αισθητήρας λέιζερ αναγνωρίζει κίνδυνο πρόσκρουσης, οπότε το σύστημα ενεργοποιεί από μόνο του τα φρένα.

 Κινητήρες 

Αρχικά, το μοντέλο προσφερόταν με έναν βενζινοκινητήρα, με επιλογή ανάμεσα σε δύο διαφορετικές ιπποδυνάμεις. Και οι 2 εκδόσεις μπορούν να παραγγελθούν με την τεχνολογία Bluemotion, που εκπέμπει 95 με 98 gr CO2 ανά χιλιόμετρο, ανάλογα με την ισχύ του κινητήρα. Τον Νοέμβριο του 2012 προστέθηκε η έκδοση 1.0 EcoFuel, ικανή να καταναλώνει φυσικό αέριο (CNG) και να εκπέμπει μόλις 79 gr CO2 ανά χιλιόμετρο. Τον Οκτώβριο του 2013, κυκλοφόρησε στην αγορά και μια πλήρως ηλεκτροκίνητη εκδοχή, το Volkswagen e-up! με τελική ταχύτητα 130 km/h (81 mph). Για τον εξωτερικό παρατηρητή, η ηλεκτρική έκδοση ξεχωρίζει από το ταχύμετρο, που έχει μέγιστη ένδειξη τα 160 km/h, αντί για 200 km/h στις άλλες εκδόσεις, καθώς και από ότι φυσικά δεν έχει στροφόμετρο.

<div class="NavContent">
 Εκδοχή 1.0 1.0 Είδος κινητήρα 3-κύλινδρος σε σειρά (I3) βενζίνης μεηλεκτρονικό ψεκασμό πολλαπλών σημείων(Multi-point fuel injection / MPFI) Βαλβίδες 12 Κυβισμός 999 cm³ Μέγιστη ισχύςσε kW (PS) 44 (60) στις 5.000 - 6.000 rpm 55 (75) στις 6.200 rpm Μέγιστη ροπήσε N·m 95 στις 3.000 - 4.300 rpm Στάνταρ μετάδοση 5-τάχυτο μηχανικό κιβώτιο Έξτρα μετάδοση 5-τάχυτο αυτόματο κιβώτιο ASG Μέγιστηταχύτητα 160 km/h 171 km/h Επιτάχυνση0–100 km/h 14,4 sec 13,2 sec Κατανάλωσηστα 100 χλμ(συνδυαστικόςκύκλοςΕυρωπαϊκώνπροδιαγραφών) 4,5 λίτρα 4,7 λίτρα Εκπομπές CO2(συνδυαστικόςκύκλος) 105 gr/km  108 gr/km  Ευρωπαϊκέςπροδιαγραφέςκαυσαερίων Euro 5

 Ενεργητική και παθητική ασφάλεια 

Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) τον Νοέμβριο του 2011, το Volkswagen up! απέσπασε την μέγιστη διάκριση των 5 αστέρων στις δοκιμές πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, με ποσοστά:EuroNCAP test results - Volkswagen up!

 89% στην προστασία ενηλίκων,
 80% στην προστασία ανηλίκων,
 86% για τα συστήματα ασφαλείας που διαθέτει στάνταρ και
 46% στην προστασία πεζών, σε προσομοίωση πρόσκρουσης με πεζούς.

Ταυτόχρονα, τα συγγενικά SEAT Mii και Škoda Citigo, μελετήθηκαν εξονυχιστικά από τον Euro NCAP και θεωρήθηκαν επίσημα ως δομικά πανομοιότυπα με το Volkswagen up! και με την ίδια δομή στο ταμπλό. Επιπλέον, η SEAT και η Škoda Auto απέδειξαν στον Euro NCAP ότι τα αντίστοιχα μοντέλα τους φέρουν τον ίδιο ακριβώς εξοπλισμό ασφαλείας, καθώς στάνταρ και στα 3 μοντέλα είναι οι πυροτεχνικοί προεντατήρες στις μπροστινές ζώνες ασφαλείας, μπροστινοί αερόσακοι ενός σταδίου ανοίγματος, πλευρικοί αερόσακοι πλευρών και κεφαλής (Combo) και βομβητές υπενθύμισης χρήσης ζώνης ασφαλείας για τους μπροστινούς και τους πίσω επιβάτες. Ως αποτέλεσμα, ο Euro NCAP ανακοίνωσε ότι τα σκορ του Volkswagen up! ισχύουν και για τα SEAT MiiEuroNCAP test results - SEAT Mii και Škoda Citigo.EuroNCAP test results - Škoda Citigo

 Εκδοχή για τη Λατινική Αμερική 

Τον Φεβρουάριο του 2014, η Volkswagen εισήγαγε και μια εκδοχή του μοντέλου για τις αγορές της Λατινικής Αμερικής, η οποία κατασκευάστηκε στη Βραζιλία μεταξύ του 2014 και του 2021. Η εκδοχή αυτή είναι μακρύτερη κατά 6,5 εκατοστά μακρύτερη από το up! της Ευρώπης, έχοντας έτσι λίγο μεγαλύτερους χώρους για τους πίσω επιβάτες, πίσω παράθυρα που ανοίγουν κανονικά (με τον κλασικό περιστρεφόμενο μοχλό), μεγαλύτερη δεξαμενή καυσίμων (χωρητικότητας 50 λίτρων αντί για μόλις 35 λίτρα στην Ευρώπη), λίγο μεγαλύτερο χώρο αποσκευών και πλήρων διαστάσεων ρεζέρβα. Επίσης, διατήρησε το σκορ 5 στα 5 στις δοκιμές πρόσκρουσης, που απέσπασε το ευρωπαϊκής παραγωγής και κυκλοφορίας μοντέλο.

 Πωλήσεις 
Το Volkswagen up! κατέκτησε την τρίτη θέση των πωλήσεων στην Ευρώπη στην κατηγορία Α τα έτη 2012, 2013 και 2014, πίσω από το Fiat Panda και το Fiat 500. Οι χρονολογίες δίνονται σε ημερολογιακά έτη και όχι σε σεζόν (model years).

+ΈτοςΕυρώπηΒραζιλίαΑργεντινήVW UpSEAT MiiŠkoda CitigoVW UpVW Up20114.5823724192012113.82718.82727.6732013130.03928.60844.8511082014124.84524.86540.61658.8964.9762015105.34824.29838.73553.31612.705201696.83619.88238.66438.35811.6682017100.71515.41235.69834.16414.908201897.36613.03136.45020.56415.677201980.04812.64130.78613.4637.093202059.5787.79014.1206.9262.417202169.4009.4285.2641.978418

 Αναφορές 

 Βιβλιογραφία 
 Der neue VW up!, ATZ extra, Wiesbaden, September 2011.

 Εξωτερικοί σύνδεσμοι 

 Η επίσημη Ελληνική ιστοσελίδα του Volkswagen up!
 Δοκιμή του Volkswagen cross up! από το Drive.gr

Up!
Κατηγορία:Αυτοκίνητα πόλης
Κατηγορία:Γερμανικά αυτοκίνητα